L 179/72 Jurnalul Oficial al Uniunii Europene 19.6.2014 REGULAMENTUL (UE) NR. 673/2014 AL BĂNCII CENTRALE EUROPENE din 2 iunie 2014 privind instituirea unui grup de mediere şi regulamentul de procedură al acestuia (BCE/2014/26) CONSILIUL GUVERNATORILOR BĂNCII CENTRALE EUROPENE, având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce priveşte politicile legate de supravegherea prudențială a instituțiilor de credit (!), în special articolul 25 alineatul (5), întrucât: (1) În conformitate cu articolul 25 alineatul (5) din Regulamentul (UE) nr. 1024/2013 al Consiliului, Banca Centrală Europeană (BCE) creează un grup de mediere pentru soluționarea diferențelor de opinii exprimate de autoritățile competente ale statelor membre participante în cauză cu privire la o anumită obiecţie a Consiliului guvernatorilor cu privire la un proiect de decizie a Consiliului de supraveghere instituit prin acel regulament. (2) În conformitate cu considerentul 73 din Regulamentul (UE) nr. 1024/2013, instituirea grupului de mediere şi, în special, componența acestuia ar trebui să asigure soluţionarea diferențelor de opinii într-un mod echilibrat, în interesul Uniunii în ansamblu. (3) Regulamentul de procedură al grupului de mediere nu aduce atingere procedurii în care un stat membru partici- pant din afara zonei euro notifică BCE cu privire la dezacordul său motivat față de o obiecţie a Consiliului guver- natorilor cu privire la un proiect de decizie a Consiliului de supraveghere în conformitate cu articolul 7 alineatul (7) din Regulamentul (UE) nr. 1024/2013. (4)  Întrucât vicepreşedintele Consiliului de supraveghere este membru atât al Consiliului guvernatorilor, cât şi al Consiliului de supraveghere, acesta este cel mai bine plasat pentru a prezida grupul de mediere, ADOPTĂ PREZENTUL REGULAMENT: CAPITOL PRELIMINAR Articolul 1 Natura suplimentară Prezentul regulament suplimentează Regulamentul de procedură al Băncii Centrale Europene (?). Termenii utilizați în prezentul regulament au sensul stabilit în Regulamentul de procedură al Băncii Centrale Europene. CAPITOLUL I GRUPUL DE MEDIERE Articolul 2 Instituire În conformitate cu articolul 25 alineatul (5) din Regulamentul (UE) nr. 1024/2013, se instituie un grup de mediere. () JOL287,29.10.2013, p. 63. ()) Decizia 2004/257|CE a Băncii Centrale Europene din 19 februarie 2004 de adoptare a Regulamentului de procedură al Băncii Centrale Europene (BCE/2004/2) JOL 80, 18.3.2004, p. 33).